Ja es pareizi saprotu, tad OZOLĀ teritorijas ir norādītas un sadalītas aizsardzības nozīmes zonās (ĪADT zonējums) nevis pēc dabas liegumu, parku vai rezervātu robežām (ĪADT kategorijas).[1] Konkrēti, Nurmižu gravu rezervātam (kategorija) tur ir, kā tu apraksti, stingrā režīma zona (zonējums) ceļam austrumu pusē, bet rietumos un citur apkārt ir citas nozīmes zonas. OSM (līdz šim) ir kartētas teritorijas no kategorijām - dabas parki, liegumi, rezervāti utt. Bet zonējumi, kas ir daudz plašāki nav kartēti vispār (piemēram šeit apkārtējais "Gaujas senielejas liegums" OSM nav). Šis Nurmižu rezervāts ir iezīmēts no tā likumā noteiktās robežas. Šajā gadījumā tas ļoti tuvu sakrīt ar stingrā režīma zonējumu, tikai tas mazais gabals ir ārpus. Bet arī tad zonējuma robeža un rezervāta likuma koordinātes atšķiras šur tur (es gan nezinu, vai tas dēļ datu (ne)precizitātes). Kadastra robežas arī ir tuvāk rezervātam (bet tur arī nobīde).

Kā piemēru, var paņemt "Garkalnes meži" dabas liegumu, kas OZOLĀ ir sagraizīts starp dabas parka un lieguma zonām kaut gan pats dabas liegums kā kategorija ir viena teritorija. Vai arī Piejūra, kur simtiem atsevišķu zonējumu un vēl mikroliegumi pa virsu.

Protams, ar datiem vienmēr ir visādi šķībumi. Un es nezinu, kas un kad ir izmainīts vai izlabots. Iespējams, ka rezervātam tiešām ir mainīta robeža. Bet es gan skatoties uz šiem avotiem nevaru pateikt, ka būtu mainīta tieši rezervāta robeža - tikai, ka nesakrīt ar ĪADT zonējumu.

[1] https://likumi.lv/ta/id/59994-par-ipasi-aizsargajamam-dabas-teritorijam